cyanic-selkie/wikianc huggingface dataset:
Funksjon (matematikk)
Integrasjon
Integralet av en reell funksjon av en variabel kan defineres uformelt som arealet under grafen til funksjonen. Formelt defineres integralet over et intervall vanligvis som en grenseverdi for en sum av rektangulære areal, når bredden av hvert rektangel går mot null og antall rektangler mot uendelig. Et slik integral kalles et Darboux-integral eller et Riemann-integral. En funksjon der grenseverdien eksisterer kalles integrerbar. Integrasjon over et intervall kalles også å finne det bestemte integralet.
En funksjon kan også integreres langs en kurve, i et linjeintegral. En funksjon av flere variable kan integreres over en flate, i et flateintegral. Et volumintegral er et integral over et tredimensjonalt område, et volum.
Det eksisterer flere generaliserte integral, definert for å kunne omfatte en større gruppe av funksjoner som integrerbare. Slike generaliseringer er Riemann–Stieltje-integral og Lebesgue-integral.
Tomas Vaitkus
Tomas Vaitkus (født 4. februar 1982 i Klaipėda) er en litauisk syklist. Han ble U23-verdensmester på tempo i 2002, og litauisk mester i 2003 og 2004. I 2006 vant han 9. etappe i Giro d'Italia.
Lerinsøyene
Lerins-øyene (fransk: Îles de Lérins) er en liten øygruppe ca. fem km utenfor den franske middelhavskysten nær Cannes. Det består av fire øyer: Sainte-Marguerite, Île Saint-Honorat, Saint-Ferréol og Île Saint de la Tradeliere, skjønt de to siste er svært små. Saint-Ferréol er satellitt av Saint Honorat i øst, og Saint-Ferréol grenser i øst mot Sainte-Marguerite.
Tidligere var Île Saint de la Tradeliere noe større enn Saint-Ferréol; i dag er det omvendt. Totalt dekker øyene 7,6 kvadratkilometer. Øygruppens navn går tilbake til noen tidligere latinske navn på to av øyene: Sainte-Marguerite het Léro, og Saint-Honorat het Lérina.
Historier og myter
Øya Sainte-Marguerite er blant annet kjent for sitt fengsel der den høyadelige fangen mannen med jernmasken ble holdt; han ble kjent ved Alexandre Dumas d.e.s roman «Le Vicomte de Bragelonne», kalt «ti år etter» (Dix ans après). Fengselet skulle ha vært på den øya, og det var D'Artagnan som bragte den kongelige tvillingbror dit på kongens egen befaling.
Den nest største øya, Saint-Honorat, har et kloster som er bebodd den dag i dag. Det ble grunnlagt ca. 400/410 av den hellige Honoratus av Arles. Herfra kom en stor rekke av 400- og 500-tallets katolske misjonsbiskoper, og ifølge legendene var Patrick av Irland én av dem som ble utdannet der.
Under den franske revolusjon fikk øyene det nye navnet «Îles Marat et Lepeletier», til minne om to politikere som var blitt myrdet.
Hokahey (album)
Hokahey er et musikkalbum med Vestlandsfanden, utgitt i 2003.
Grova
Grova er ei grend som ligger i bygda Tørdal i Drangedal kommune i Vestfold og Telemark. Grenda ligger rundt 28 km. nord for kommunesenteret Prestestranda og 8 km. nord for bygdesenteret Bø. Her finnes blant annet Tørdal samvirkelag som selger dagligvarer og drivstoff. Barneskoleelever sokner til Tørdal barneskule i Bø, mens ungdomskoleelever må til Drangedal 10-årige skole i Prestestranda.
Vegen som går gjennom Grova og mot Vrådal er Tørdalsveien (fylkesvei 38). Fra Grova går også fylkesvei 3324 over til Fjågesund og videre til Kviteseid.
Kunståret 1851
Kunståret 1851 er en oversikt over hendelser, fødte og avdøde kunstnerpersonligheter i 1851.
Michelle Venturella
Michelle Venturella (født 11. mai 1973 i Gary i Indiana), amerikansk softballspiller som deltok i de olympiske leker 2000 i Sydney.
Venturella ble olympisk mester i softball under sommer-OL 2000 i Sydney. Hun var med på det amerikanske laget som vant softballturneringen foran Japan og Australia. USA vant finalen mot Japan med 2-1.
Palau (Italia)
Palau (sardisk: Lu Palàu) er en italiensk kommune i provinsen Sassari i regionen Sardinia. Den har 4 209 innbyggere og ligger rundt 5 meter over havet.
Ideal flatbrødfabrikk
Ideal flatbrødfabrikk var en fabrikk på Hamar som produserte ulike typer flatbrød for varemerket Ideal AS eller Ideal Wasa AS. Fabrikken drev i tillegg med distribusjon av forskjellige Wasa- og Barillaprodukter, og fabrikken hadde derfor en egen sidelinje inn fra Dovrebanen. Fabrikken og selve Ideal ble grunnlagt av Emil Nordby i 1924, og var i Nordby familiens eie til Wasa kjøpte Ideal i 1987. Familiens siste administrerende direktør var Reidar Nordby. Bare to år etter oppstart var Ideal i gang med eksport til USA, og senere mange andre land. Wasa og Ideal ble senere kjøpt opp av italienske Barilla i 1999. Produksjon og distribusjon av disse varene skjer i dag fra Sverige. I dag dekker et bilde av Ideals logo en hel vegg i Hamar rådhus, noe som tyder på at Ideal har vært en viktig bedrift og fabrikk for Hamar. Veggkunsten er laget av Matias Faldbakken.
Siamang
Siamang (Symphalangus syndactylus) er en gibbonape som er utbredt i Sørøstasia. Det er den største av gibbonene og eneste art i slekten Symphalangus. Arten har to underarter og er hovedsakelig trelevende, men ifølge IUCNs rødliste sterkt truet av utryddelse. Arten står også oppført på CITES Appendix I, som blokkerer handel med verdens mest truede arter.
Biologi
Siamangene er utbredt i Malaysia, Thailand, og på Sumatra. Begge kjønn har forstørret strupesekk, som fungerer som resonanskammer for de høylydte ropene. Ropene er de kraftigste blant gibbonene. Et annet særtrekk er at to av tærne på føttene er delvis forbundet av en membran, noe som er opphavet til selve artsnavnet syndactylus, som stammer fra gammelgresk sun (forent) og daktulos (finger) - i betydningen forente tær. Siamangen er dekket av svart, buskete pels. Hannen blir noe større (typisk opp mot 90–100 cm høy og 14 kg tung) enn hunnen og har en hårdusk i kjønnsregionen, som på avstand kan se ut som en hale. Arten er imidlertid haleløs.
Siamangene lever med tette familiebånd i grupper. Foreldre og unger beveger seg sjelden mer enn 30 m bort fra hverandre; vanligvis befinner de seg mindre enn 10 m fra hverandre. Omtrent tre femdeler av kosten består av blader, og en tredel består av frukt, supplert med noen få blomster, mark og andre smådyr. Familiene lever på et omtrent 47 ha store områder, men forsvarer bare omkring 60 prosent av det, hovedsakelig med sine kraftfulle rop. Hannens maskuline skrik skal ta motet fra andre hanner, mens hunnens lengre, mer særegne, bjeffende lyder fungerer som et forsvar av territoriet.
Multidose
Multidose er maskinell pakking av legemidler i poser. Multidose benyttes hyppigst i hjemmesykepleien og i institusjoner. [[Fil:Anonymisert_MD.jpg|miniatyr|MultidoseBildet viser eksempel på en multidose for "Ola Nordmann" født 99.99.99. Den viser hvilken dag det er, samt dato og klokkeslett for inntak av medisinene. Det er også oppgitt hvilke medisiner hver pose inneholder, hvilken styrke de har og antall. Som du kan se er posene enkle å dele fra hverandre samt enkle å rive opp fra toppen for å ta ut medisinene.
Hensikt
Hensikten er å gjøre det enklere og tryggere for de som ikke mestrer å dosere og administrere sine medisiner selv, eller har utfordringer med dette, slik at de får riktig medisin til riktig tid. Det er også et virkemiddel for å effektivisere tidsbruken for sykepleiere og redusere kassasjon av legemidler.
Siden multidose blir pakket maskinelt er det en mye sikrere måte å dosere medisiner på sammenlignet med når pasienter, pårørende, sykepleiere eller andre doserer medisiner i en tradisjonell dosett.
Fortaleza Metro
Fortalezametroen (portugisisk: Metrô de Fortaleza, også kalt Metrofor) er den nye tunnelbanen i Fortaleza i Brasil. Utbyggingen startet 1999, og en delstrekning på den den første linjen med 12 av 20 stasjoner ble åpnet juni 2012, resten av strekningen i juli 2013. Det skal bygges ut 5 linjer med tilsammen 53 stasjoner, delvis med basis i eldre forstadsbaner og bytog hvor standarden gjøres om til metrostandard.
Multidose
Kommunal multidose
Det er kommunen selv som bestemmer om multidose skal benyttes i kommunen. Hovedaktørene i en multidoseordning er som regel kommunen selv representert ved hjemmesykepleien eller en institusjon, pasienten, fastlege eller institusjonslege og multidoseapotek. Når en pasient får tilbud om multidose er det ofte hjemmesykepleien eller de ansatte på institusjon som oppdager et behov og videreformidler dette til behandlende lege etter å ha fått tillatelse fra pasienten. Pasienten har da ofte et vedtak på bistand om administrering av legemidler. Behandlende lege/ fastlege må da sende oppdatert medisinliste til apoteket slik at de får pakket de riktige medisinene i multidosen. Multidosen sendes så til hjemmesykepleien eller institusjonen som har det endelige ansvaret for legemiddelhåndteringen og må sikre at riktig legemiddel gis til riktig pasient i riktig dose til riktig tid og på riktig måte. Kommunal multidose er gratis.
Privat multidose
Privatpersoner som ikke mottar helse- og omsorgstjenester kan også bestille seg multidose gjennom apoteket dersom de synes dette er hensiktsmessig. Det er da normalt å kontakte sitt nærmeste apotek for å høre om de kan tilby ordningen, og deretter lage en skriftlig avtale med de. Det er vanlig å få utlevert medisiner for 14 dager, men det er også mulig å få utlevert for lengre perioder dersom det er ønskelig.
Boksing under de britiske samveldeleker 1970
Boksing under de britiske samveldeleker 1970. Boksing var en av flere sporter under British Commonwealth Games som ble arrangert i Edinburgh i Skottland i perioden 16. til 25. juli 1970. Det var de niende lekene i det som kom til å bli Samveldelekene (Commonwealth Games) fra 1978. I lekene i 1970 ble det konkurrert i elleve vektklasser i boksing, kun for menn. Alle tapende semifinalister fikk bronsemedaljer. Uganda ble beste nasjon med tre gullmedaljer foran England, Ghana og Nigeria med to hver.
Songdalen
Kommunen grenset til Søgne i sør, til Marnardal i vest og nord og til Vennesla og Kristiansand i øst.
E39 mellom Kristiansand og Stavanger går gjennom den tidligere kommunen. Den gamle postveien fra 1791, Gamle Mandalsvei (eller Gamle Byvei som greipstadfolk sier), går fra Farvannet, opp over Kvislevann og Groheia til Kristiansand. Fylkesvei 461 går fra Brennåsen og videre via Lindesnes og Lyngdal kommuner til Kvinesdal.
Songdalselva (Sygna/Søgneelva) har sitt utspring i Songdalen.
Natur og geografi
Denne delen av Agder tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedefoldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.
Endemorenen fra siste istid løper gjennom øvre del av kommunen.
Havsåsknuten med 414,2 moh. er oppgitt som høyeste punkt i kommunen. Rinnan, en ås som ligger litt lenger nord, er en meter lavere (413,2 moh.).
Historikk
Kommunen ble etablert i 1964 da Greipstad, Finsland og en liten del av Øvrebø kommuner ble slått sammen til Songdalen kommune. Greipstadnavnet er dokumentert tilbake til 1344. Gjennom middelalderen var Greipstad ei lita bygd med 34 bruk. Greipstad ble egen kommune i 1913 etter deling fra Søgne kommune.
De eldre kommunale arkivkildene for kommunen (og de tidligere kommunene) finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller, men også skoleprotokoller.
Næringsliv
Sørlandschips produseres i Songdalen, og selv om produktnavnet skulle tilsi noe annet, selges produktet over hele landet.
Netthandelen har hele sitt hovedkontor og lageranlegg ved Mjåvann Industripark som ligger i kommunen.
Nuussuaq
Nuussuaq (dansk: Kraulshavn) er ei bygd i Avannaata kommune, nordvest på Grønland. Bygda hadde 186 innbyggere i 2018.
Nuussuaq ligger ca. 200 km nord for Upernavik.
Bygda ligger på Nuussuaqhalvøya, som på grønlandsk beter det store neset.
Om sommeren er båtforbindelse til Upernavik 1-2 ganger i uken. Hele året er det helikopterforbindelse mellom bygda og lufthavnen i Upernavik.
Området omkring bygden er velegnet til fotturer og observasjon av hvaler. En gang i året trekker hvithvaler inn i bukten, der de tradisjonelt jaktes på av lokale jaktfolk. Dette gir kjøtt, og ikke minst hud («mattak», uttales ma-dæk), som er en delikatesse.
De viktigste næringene her er fangst og fiske. Men de utnytter ikke fiskeressursene fullt ut, bl.a. har Nuussuaq ikke som andre bygder nytt godt av hellefisken i området, fordi dette krever investeringer i fiskerbåter m.m. Hellefisk kan også fanges med langline, men dette krever havis, slik at man kan lage hull i isen for å fiske.
De siste årene har temperaturen i Nuussuaq ligget over normalen, dette gjør at isen først kommer sent på året. Det er på isen fangstfolkene jakter, på f.eks. sel. Samtidig har været også vært mer skiftende sent på sesongen, dette har gitt færre jaktdager.
Bygda har KNI-butikk. Skolen her heter Atuarfik Nuussuaq («Nuussuaq skole»). Denne ble renovert i 1999.
NM i landeveissykling 1925
Norgesmesterskapet i landeveissykling 1925 ble arrangert i Kongsberg (30 km) og Moss (150 km).
Kongepokalen ble vunnet av Karl Hansen (Soligard).
30 km tempo
Sted: Kongsberg Dato: 19. juli
150 km tempo
Sted: Moss Dato: 26. juli
University of Nottingham
University of Nottingham er et britisk universitet i Nottingham i Øst-Midlands i England. Universitetet har sin historiske bakgrunn i en skole som ble grunnlagt i 1798, og ble etablert som høyskole i 1877. I 1948 ble det gitt status som universitet.
Universitetet består av seks campuser, hvorav to er utenfor Storbritannia. Universitetets hovedsete er University Park Campus like utenfor Nottingham. Denne eiendommen ble gitt til universitetet i 1928 av Jesse Boot, grunnleggeren av apotekerkjeden Boots. I 1947 ble Midlands Agricultural and Dairy College i Sutton Bonington, sør for Nottingham, en del av den daværende høyskolen.
Et nytt byggeprosjekt på et område like ved University Park Campus ble åpnet i 1999 under navnet Jubilee Campus, og i 2005 ble deler av det gamle Carlton Studios til King's Meadow Campus. Det finnes også to deler av universitetet utenfor Storbritannia. University of Nottingham Malaysia Campus har undervist studenter fra 2000, men først i 2005 hadde de en egen campus i Semenyih utenfor Kuala Lumpur. I 2005 ble University of Nottingham Ningbo, China offisielt åpnet av John Prescott, selv om de første studentene hadde startet året for.
Forskning
Universitetet er spesielt kjent for sin forskning på Magnetic Resonance Imaging (MRI) og professor Sir Peter Mansfield, som har jobbet ved universitetet siden 1964, ble i 2003 gitt Nobelsprisen i medisin. Det samme året fikk en annen person med forbindelser til universitetet, Clive Granger, Sveriges Riksbanks pris i økonomisk vitenskap til minne om Alfred Nobel. Granger tilbrakte 22 år ved universitetet som student og senere foreleser.
Rangeringer
Universitetet har vært regnet som et av de ledende forskingsbaserte britiske universiteter, som var å finne blant de høyest rangerte. University of Nottingham ble rangert som nummer 25 av 126 britiske universiteter på Complete University Guides liste for 2016 og som nummer 28 av 119 britiske universiteter på The Guardians 2016-liste.
Staf
Staf har flere betydninger og kan referere til:
Ricardo Carvalho
Ricardo Carvalho (født 18. mai 1978 i Amarante) er en portugisisk fotballspiller som for tiden er klubbløs.
Carvalho regnes som en midtstopper i verdensklasse med gode offensive kvaliteter. Han er 183 cm høy og veier 79 kg. Før han kom til Real Madrid har han spilt for Chelsea, FC Porto, FC Alverca, Vitoria Setùbal og FC Leca. Han har spilt flere landskamper, og regnes som en nøkkelspiller på Portugals landslag, både i det defensive og det offensive spillet.
Landslaget
Han ble tatt ut i s EM-tropp til EM i Frankrike 2016.
Føderasjon
Suvereniteten er delt mellom de to nivåene, og delstatenes makt vil normalt være sikret gjennom en konstitusjon som ikke kan endres uten samtykke fra begge nivåer. Konstitusjonen vil avgjøre hvilke typer av vedtak som kan treffes av de respektive nivåene. Det vil normalt være slik at det er sentralregjeringen som har ansvar for forholdet til andre stater.
Eksempler på føderasjoner er Tyskland, USA og Sveits mens Norge og Frankrike er eksempler på sentralstater. Begrepet konføderasjon betegner en løsere allianse enn føderasjoner. Mens en føderasjon er en forbundsstat, er en konføderasjon et statsforbund, der suvereniteten er lagt til medlemmene.
Forbundsrepublikker
Forbundsrepublikk er en føderal republikk der delstatene er medlemmer av forbundsrepublikken.
Eksempler på forbundsrepublikker:
Eksempler på historiske forbundsrepublikker:
Karl Koecher
Liv og virke
Han var ansatt i en radiostasjon som angivelig ofte ble gransket av kommunistisk sikkerhetstjeneste for hans satire som ofte spottet det kommunistiske regimet. Offisielt ble han medlem av den tsjekkoslovakiske etterretningstjenesten i 1962.
På grunn av sine engelskkunnskaper ble Koecher sendt som muldvarp til Vesten, til fordel for sovjetiske myndigheter. I 1965, da han og hans kone, Hana Koecher, tilsynelatende hoppet av fra Østblokken, flyttet de til USA. Koecher ble tildelt amerikansk statsborgerskap i 1970. Etter flere år som sovende agent han ble ansatt i CIA som oversetter og analytiker i 1973, hjulpet av sin falske dissident-legitimasjon og ferdigheter på en rekke østeuropeiske språk.
Han fikk høy sikkerhetsklarering og oversatte og analyserte dokumenter som ble overlevert av CIA-agenter. Han drev med transkripsjoner av telefonavlytting og virus. Han ble raskt en av Sovjetunionens beste kilder til hemmelig informasjon.
Koecher ble anklaget for å være dobbeltagent for Sovjet og ble sammen med sin kone tatt inn til avhør av FBI. Disse avhørene skal ha vart i flere dager før han ble varetektsfengslet og sendt til et høysikkerhetsfengsel. I dette fengslet ble han angrepet av andre innsatte, men hans overfallsmenn forsvant raskt. Dette førte til anklager om at det var amerikansk etterretningstjeneste som sto bak angrepet. Dette ble bestemt avvist av FBI.
Koecher var bekymret for sin egen sikkerhet i fengslet og han sendte derfor en forespørsel til KGB om å bli en del av en fangeutveksling med Sovjet. Den 11. februar 1986 ble Koecher og hans kone med på en utveksling med ni personer som ble sendt over Glienickebroen mellom Øst-Tyskland og Vest-Berlin. Den mest fremtredende blant de som ble utvekslet var dissidenten Anatolij Sjtjaranskij.
Koecher fikk en helts velkomst ved returen til Tsjekkoslovakia og fikk et hus og en Volvo som belønning for sine tjenester for Sovjet. Etter kommunismens fall fortsatte han å leve i Den tsjekkiske republikk, relativt skjult.
Hans kone, Hana Koecher, skapte overskrifter i Den tsjekkiske republikk, da hun fikk avskjed fra sin nye jobb som oversetter for den britiske ambassaden i Praha. Britene var helt uvitende om hennes fortid innen spionasje før en tsjekkisk avis-reporter varslet dem om dette.
Enghave Plads (København)
Enghave Plads er et område og en gate på Vesterbro i København.
Plassen danner det sørlige hjørnet av krysset mellom de store gatene Istedgade og Enghavevej. Ved plassen ligger blant annet spillestedet Vega.
I forbindelse med anleggelsen av Københavns metro, vil det bli anlagt en stasjon her.
Norgescupen i langrenn 2014/15
Norgescupen i langrenn 2014/15 gikk over 14 renn, fra 28. november 2014 i Gålå til 28. mars 2015 i Tromsø. 12 av 14 renn teller for hver utøver.
Kvinner senior
Alle de fire beste løperne sammenlagt vant 1 av rennene hver, og Heidi Weng vant to renn. Også Therese Johaug (28.-plass) og Ingvild Flugstad Østberg (31.-plass) vant ett løp hver. Til sammen 95 løpere fikk poeng i norgescupen denne sesongen.
Menn senior
Holund vant sammenlagt, selv om han ikke vant noen enkeltrenn. Emil Iversen og Daniel Myrmæl Helgestad vant to av rennene hver. Også Sindre Odberg (24.-plass), Petter Northug (28.-plass), Timo Andre Bakken (32.-plass) og Martin Johnsrud Sundby (36.-plass) vant ett renn hver.
Kvinner U23
Theodorsen vant åtte av rennene, og Bjørnsgaard vant tre. Til sammen 52 løpere fikk poeng i norgescupen denne sesongen.
Menn U23
Turtveit vant to av rennene, og Krüger vant tre renn. Til sammen 90 utøvere fikk norgescuppoeng.
Andreas Pedersens gate
Andreas Pedersens gate er en gate i Briskebyen på Hamar. Gata går fra St. Olavs gate til Arenavegen, og er oppkalt etter Andreas Pedersen (1881-1923), som var formann i Hamar Arbeiderparti.
I Andreas Pedersens gate 22, på hjørnet med Nygata, ligger det kommunale Furuly avlastningsbolig.
Gram-negativ bakterie
Gram-negativ er en klasse bakterier som kjennetegnes ved at de, i motsetning til gram-positive bakterier, ikke lar seg farge blå ved gramfarging. De farges i stedet røde eller rosa.
Love Kills
«Love Kills» er en poplåt med den belgiske vokalisten Roberto Bellarosa, med tekst og musikk skrevet av Andreas Anastasiou, Iain Farquharson og Jukka Immonen. Sangen vant den belgiske musikkonkurransen Eurovision: À vous de choisir la chanson! i 2013, og representerte dermed landet i Eurovision Song Contest 2013.
Pan de muerto
Pan de muerto (spansk for «dødebrød») er en spesiell type brød som bakes i Mexico til feiringa av De dødes dag i starten av november hvert år. Brødet har form som en bolle, og blir ofte dekorert med deig som legges oppå i ulike mønstre.
Love Kills
«Love Kills» ble nummer fem i den første semifinalen, og kvalifiserte seg videre til finalen hvor den ble fremført som den sjette melodien. Den ble nummer 12 med 71 poeng, hvorav 12 fra Nederland og 3 fra Norge.
Pan de muerto
Den tradisjonelle oppskrifta er søt brøddeig med anis.
Love Kills
Poeng gitt i Eurovision Song Contest
Oversikt over hvor mange poeng som ble gitt til «Love Kills» i finalen av Eurovision Song Contest 2013:
Før musepekeren over flagget for å se landsnavnet. Land som ikke ga poeng til Belgia er ikke med i oversikten.
Scaphinus
Scaphinus er en slekt av biller som tilhører familien trebukker (Cerambycidae). De kan kjennes på brun eller svart farge, forholdsvis korte antenner og dekkvinger med lengderibber.
Utseende
En middelsstor (ca. 12-15 millimeter), kraftig, brun trebukk med forholdsvis korte antenner, kortere enn hode + pronotum. Hodet er skrått fremoverrettet, fasettøynene forholdsvis store og nyreformede. Kjevene (mandiblene) er svært kraftige. Pronotum har jevnt rundede sider og er moderat hvelvet.
Utbredelse
Arten er utbredt i det østlige USA.
Grunnleggende ferdigheter
Grunnleggende ferdigheter er i norsk pedagogikk og skole ferdigheter som skal gå igjen i alle fag og som skal være integrert i kompetansemålene for alle fag i skolen. Grunnleggende ferdigheter ble introdusert i skolereformen Kunnskapsløftet (K06) i 2006. De grunnleggende ferdighetene skal være med på å utvikle fagkompetansen i de ulike fagene, og samtidig er de grunnleggende ferdighetene en del av fagkompetansen. Hva elevene skal lære for når de tilegner seg de grunnleggende ferdighetene er definert gjennom kompetansemål.
Å kunne uttrykke seg muntlig
Det å kunne uttrykke seg muntlig dreier seg særlig om å kunne lytte og tale, men det går også på å kunne vurdere de ulike momentene i en talesituasjon. Samtidig som dette er en forutsetning for alle fag, har det også spesielt fokus i språkfagene.
Å kunne uttrykke seg skriftlig
Gjennom skriftspråket kan vi kommunisere med folk som ikke er tilstede, men skrivingen kan også hjelpe oss å ta vare på og sortere tankene våre. Vi kan kommunisere gjennom skriftspråket på ulike måter og med ulike formål, gjennom:
Å kunne lese
Gjennom lesing kan vi få innsikt i andres erfaringer, kunnskap og opplevelser. Det å kunne lese er viktig for å kunne delta i samfunnslivet på en kritisk og reflektert måte, samtidig som det er viktig for egen utvikling. Leseferdighet dreier seg blant annet om å forstå og kunne gjøre nytte av skriftlige symboler som bokstaver, ord og tegn. Samtidig dreier det seg om å kunne få mening av ulike typer tekster, sjangre og formater. En viktig del av leseferdigheten dreier seg også om å kunne forstå, tolke og finne fram i informasjon og opplysninger som en tekst gir, samtidig som en også skal kunne vurdere og reflektere over tekstens form og innhold.
Å kunne regne
Ferdigheter i regning inngår i dagliglivet vårt på flere områder. Det dreier seg blant annet om å kunne gjøre betraktninger knyttet til antall, for eksempel gjennom måling, mønstre og former, og praktiske situasjoner hvor tall blir brukt for å representere størrelser. En bruker også regneferdigheter i situasjoner hvor en skal beskrive endring, utvikling og usikkerhet (som for eksempel i statistikk).
Grunnleggende ferdigheter i regning dreier seg også om å kunne kommunisere, argumentere, representere, modellere og løse problemer av ulike slag. Selv om regning naturlig nok er hovedfokus i matematikkfaget, er dette også en ferdighet som inngår i alle fag. I enkelte emner vil regneferdigheter være selve forutsetningen for å tilnærme seg emnet.
Å kunne bruke digitale verktøy
I vår stadig mer digitaliserte hverdag er det viktig å kunne bruke digitale verktøy dersom en skal kunne ta del i arbeids- og samfunnslivet. Digitale ferdigheter er også en forutsetning for et livslangt læringsperspektiv. I det pedagogiske arbeidet i skolen er det også viktig med bevisstgjøring omkring bruk av digitale verktøy. Det å kunne bruke digitale verktøy dreier seg både om å kunne velge, vurdere og bruke informasjon, og dette skal være en naturlig del av læringsarbeidet i alle fag.
Pattada
Pattada (sardisk: Patàda) er en italiensk kommune i provinsen Sassari i regionen Sardinia. Den har 3 084 innbyggere og ligger rundt 794 meter over havet.
NGC 7822
NGC 7822 er en ung stjernedannende region i stjernebildet Kefeus. Regionen omfatter strålingsregionen utpekt som Sharpless 171, og den unge stjernehopen Berkeley 59, og det antas at regionen ligger unna. De yngste komponentene anslås å ikke være mer enn noen få millioner år gamle. Regionen inneholder også en av de varmeste stjernene oppdaget innenfor 1 kpc fra solen, kalt BD+66 1673, med en overflatetemperatur nær 45,000 K og en luminositet ~100,000 ganger solens.
Janus (måne)
Janus (jay'-nus,, gresk Ιανός) er en indre satellitt til Saturn. Den er også kjent som Saturn X (Romertall X = 10). Den er navngitt etter den mytologiske Janus.
Navn
Janus er oppkalt etter den romerske tohodede guden Janus. Selv om navnet ble foreslått kort etter den ble oppdaget i 1966, var den ikke offisielt navngitt før 1983, samtidig som Epimetheus fikk sitt navn.
Fysiske egenskaper
Janus er omfattende kraterbelagt med mange kratre større enn 30 km, men få lineære egenskaper. Janus' overflate ser ut til å være eldre enn Prometheus', men yngre enn Pandoras. Fra dens veldig lave tetthet og relativt høye albedo, er det sannsynlig at Janus er veldig porøs og isete. Denne månen er også veldig elliptisk.
Ring
Den befinner seg en svak støvring rundt banene til Janus og Epimethus, som viser seg på bilder tatt i motlys av Cassini-Huygens i 2006. Ringen har en bredde på 5000 km. Den kommer fra partikler som er sprengt fra månenes overflater av meteorittnedslag, som så former en diffus ring rundt deres baner.
Eksterne lenker
... | Epimetheus | Janus | Mimas | ...
Osamu Shimomura
Osamu Shimomura (japansk: 下村 脩, Shimomura Osamu; født 27. august 1928 i Fukuchiyama, død 19. oktober 2018 i Nagasaki) var en japansk forsker og nobelprisvinner. Han ble tildelt Nobelprisen i kjemi i 2008 sammen med Martin Chalfie og Roger Tsien. Han var kjent for sitt arbeid med bioluminescens, spesielt det fluorescerende proteinet i maneten Aequorea victoria.
Olympos
Olympos (gresk: Όλυμπος, også kjent som Ólymbos, Olympen eller Olympus, på gresk kart Oros Olympos) (2917.727 moh.) er et fjell øst i Hellas og det høyeste i landet.
Fjellet er lokalisert på grensen av Thessalia og greske Makedonia, rundt 100 km fra Thessaloniki, den nest største by i Hellas. Olympos har 52 topper. Den høyeste toppen er Mytikas, som betyr «nese», og stiger 2917.727 meter. Det er en av de høyeste i fjelltoppene i Europa i henhold til topografisk betydning. Olympos er kjent for en meget rik flora med mange arter. Det er gresk nasjonalpark og verdens biosfærereservat
Gudenes evige bosted
I gresk mytologi er Olympos sett på som stedet hvor de tolv olympiske guder bodde i antikkens Hellas. De opprettet dette stedet etter at de hadde gått seirende ut av krigen med titanene. Stedet er nevnt i flere greske mytiske fortellinger. I henhold til Homer i Odysseen:
NM i ultraløp 2016
NM i ultraløp 2016 er en del av NM i friidrett 2016. Det ble arrangert NM i ultraløp på to distanser, 100 km gateløp og 75 km terrengløp.
100 km ble arrangert i Bergen, 7. mai 2016, rundt Lille Lungegårdsvannet. Dette løpet het tidligere Trolløpet.
NM terrengultra ble arrangert som Hornindal Rundt (75 km) i Sogn og Fjordane 9. juli 2016.
Kvinner
Følgende deltakere stilte også til start, men fullførte ikke: Aud Elisabeth Stuhr, Ninette Banoun, Merete Vågheim Tellevik, Pia-Camilla Tømmersnes.
Menn
Følgende deltakere stilte også til start, men fullførte ikke: Morten Auset, Jørgen Nordanger, Per Gunnar Alfheim, Ole Erik Flatin, Sondre Ramsrud.
39 deltakere fullførte løpet.
Omar Assar
Omar Assar (født 22. juli 1991) er en egyptisk bordtennisspiller. Han representerte landet sitt under Sommer-OL 2012 i London, der han ble utslått i andre runde.
Under Sommer-OL 2020 i Tokyo som ble arrangert i 2021, ble han utslått i kvartfinalen i singel.
Jucu
Jucu er en rumensk kommune som ligger like i Cluj fylke. I 2002 hadde byen 4 120 innbyggere.
Sachsen
Fristaten Sachsen (tysk: Freistaat Sachsen, sorbisk: Swobodny Stata Sakska), forkortet Sachsen eller Saksen, er en delstat i det østlige Tyskland. Delstaten grenser i øst mot Schlesien i Polen, og i sør mot Bøhmen i Tsjekkia. I nord grenser den mot de tyske delstatene Thüringen, Sachsen-Anhalt og Brandenburg, og i vest mot Bayern.
Sachsen har en mer enn tusenårig historie, som begynner med Hertugdømmet Sachsen-Wittenberg (1260–1356) og Markgrevskapet Meißen (965–1423). Historien fortsetter med Kurfyrstedømmet Sachsen (1356–1806) og Kongeriket Sachsen (1806–1918). I 1918 ble Sachsen en fristat, som er det tyske ordet for republikk. I 1949 ble fristaten innlemmet i Den tyske demokratiske republikk, hvor den ble oppløst i 1952. Etter Tysklands gjenforening i 1990 ble Fristaten Sachsen gjenopprettet.
Fristaten Sachsen har et areal på 18 415 km² og 4 081 000 millioner innbyggere per 31. mars 2016.
Forhistorie
Sachsen har noen av de største av sentraleuropeiske, monumentale oldtidstempler som stammer fra det 5. årtusen før vår tidsregning. Viktige arkeologiske funn ligger i Dresden og byen Aythra ved Leipzig.
Grunnleggelsen av den første saksiske staten
Sachsen er oppkalt etter sakserne. Sakserne var et germansk folkeslag og ga opphav til en rekke statsdannelser og geopolitiske territorier. De kan ha vært identiske med folket Aviones som ble omtalt av Tacitus i året 98. Aviones var dyrkere av gudinnen Nerthus, og deres navn kan indikere at de bebodde den jyske halvøy, og muligens de nordfrisiske øyene, i nærheten av anglerne.
I året 804 oppstod den første saksiske statsdannelsen – stamhertugdømmet Sachsen, i den nordlige delen av dagens Tyskland, mellom elvene Rhinen og Unterelbe. Hertugdømmets kjerneområde befant seg mellom elvene Elben og Saale i den vestlige delen av dagens Niedersachsen og i dagens Nordrhein-Westfalen, og strakte seg i nord til det meste av dagens Schleswig-Holstein. Statsdannelsen ekspanderte gradvis østover og sørover og utviklet seg til et av datidens mektigste riker i Europa. Riket opphørte i året 1260 og ga opphav til hertugdømmet Sachsen-Wittenberg som eksisterte fra 1260 til 1356.
I det 10. århundre, etter kroningen av Otto I til keiser i 962 var hertugene av Sachsen samtidig romerske konger og keisere (Det ottonianske eller det saksiske dynasti). På denne tiden mottok en saksisk adelsslekt, Billungene, omfattende len i Sachsen, og keiseren ga dem etter hvert tittelen hertug av Sachsen. Etter at slekten døde ut på sverdsiden, tilfalt hertugdømmet Lothar av Supplinburg, som også ble keiser for en kort tid.
I 1137 kom Sachsen under det welfiske dynasti. Welferne nedstammet både fra Wulfhild Billung, datter av den siste Billung-hertugen, og fra Lothar av Supplinburgs datter. Hertugdømmet nådde sin storhetstid under hertug Henrik Løve, men etter hans død ble det i økende grad svekket. Henrik Løve hadde nektet å delta i sin lensherres (Fredrik Barbarossa) italienske kriger. Keiseren hevnet seg og sendte sine tropper for å avsette Henrik. I 1180 ble store deler av hertugdømmet vest for Weser avstått til fyrstbiskopen av Köln, men noen sentrale områder mellom Weser og Elbe forble under Welferne, og ble senere til hertugdømmet Braunschweig-Lüneburg (det senere kongeriket Hannover). De gjenværende østlige landområdene, sammen med tittelen hertug av Sachsen, kom under det askaniske dynasti (som nedstammet fra Eilika Billung, Wulfhilds yngre søster) og ble delt i 1260 i de to små statene Sachsen-Lauenburg og Sachsen-Wittenberg. Sachsen-Lauenburg ble senere omdøpt til Lauenburg. Hertugen av Sachsen-Wittenberg ble anerkjent av keiseren på 1300-tallet som arving til tittelen som hertug av sakserne.
Grunnleggelsen av den andre saksiske staten
Sachsen-Wittenberg, som ligger i dagens Sachsen-Anhalt, kom under markgrevskapet Meissen og ble styrt av huset Wettin fra 1423. En ny mektig stat ble etablert og omfattet store deler av dagens Sachsen, Thüringen og Sachsen-Anhalt. Selv om denne statens senter lå langt sørøst for det tidligere Sachsen, ble den referert til som Øvre Sachsen og senere bare Sachsen. De tidligere saksiske territoriene ble kalt Nedersachsen.
I 1485 ble Sachsen delt da en yngre linje av Wettin-prinsene mottok landområder hovedsakelig i dagens Thüringen og grunnla en rekke små stater. En av disse linjene av Wettin-familien kom senere i besittelse av den britiske tronen. Den gjenværende saksiske staten derimot styrket sin makt betraktelig.
På 1700-tallet kom hertugen av Sachsen for en tid i besittelse av Polens krone, og Sachsen og Polen var dermed i personalunion. Fra denne tiden var Sachsen kjent for sitt fremragende kulturliv. Likevel var Sachsen underlegen både Preussen og Østerrike, som presset hertugdømmet fra hver sin side.
Sachsen i det 19. og 20. århundre
Da det tysk-romerske riket ble oppløst i 1806, ble Sachsen et kongerike, og kurfyrst Fredrik August III ble kong Fredrik August I. Kongen gjorde den feil å forbli lojal mot Napoleon for lenge, og ble tatt til fange og hans landområder beslaglagt av de allierte (Preussen, England, Russland med videre) i 1813. Meningen var at Preussen skulle annektere Sachsen, men på grunn av motstand fra Østerrike, Frankrike og Storbritannia ble Fredrik August gjeninnsatt på tronen ved Wienerkongressen, men Sachsen måtte avstå den nordlige delen av kongeriket til Preussen. Disse områdene ble til den prøyssiske provinsen Sachsen (dagens Sachsen-Anhalt). Det gjenstående kongerikets grenser er i hovedsak de samme som idag.
I det 19. århundre var Sachsen en av de regioner som opplevde en rask industrialisering. Sachsen hadde en lang tradisjon innen arbeiderbevegelsen, og det sosialdemokratiske partiet SPDs forgjenger ADAV ble grunnlagt i Leipzig. Under revolusjonene i 1848–1849 var Sachsen et viktig revolusjonært senter, og anarkister som Mikhail Bakunin og demokrater som Richard Wagner og Gottfried Semper deltok i mai-opprøret i Dresden i 1849.
Sachsen sluttet seg til det tyske keiserriket som ble dannet i 1871. I 1918 måtte Wettin-familien abdisere, og Sachsen ble republikk under navnet Fristaten Sachsen. Sachsen ble okkupert av Sovjetunionens militære styrker ved den annen verdenskrigs slutt og inkorporert i den sovjetiske klientstaten DDR. Sachsen som stat ble oppløst av okkupantene i 1952 og inndelt i tre distrikter. I 1989 begynte den demokratiske revolusjonen mot DDR-regimet i Leipzig med Montagsdemonstrationen (mandagsdemonstrasjoner). I 1990 ble fristaten Sachsen gjenopprettet. I tillegg til det tidligere territoriet ble enkelte schlesiske områder rundt byen Görlitz som hadde tilhørt Preussen innlemmet i Sachsen.
Demografi
Befolkningen i Sachsen er hovedsakelig etterkommere av sakserne og andre germanske stammer. Dessuten lever den største delen av det vestslaviske sorbiske folket i Sachsen, og sorbisk språk brukes som administrasjonsspråk sammen med tysk i noen områder.
Leipziger Tieflandsbucht
Det vidstrakte låglandet omkring Leipzig, som strekker seg sørover mot Altenburg, sank inn i løpet av tertiær, og ble oversvømt av Nordsjøen. Etter at havet trakk seg tilbake, ble mye av området omdannet til myrer og våtmarker, som igjen har gitt opphav til brunkullagene i regionen. De største istidene i kvartær strakk seg så langt sør som til Leipzig – den sørligste endemorenen fra kvartærtiden ligger ved Rückmarsdorf. Foruten tallrike moreneavsetninger preges regionen av elvesletter. Elveslettene er stedvis dekt av blandingsskog, ellers er regionen særs skogfattig.
Gjennom de siste 150 årene har dagdrift etter brunkull satt sitt preg på store områder. I dag ligger mange av dagbruddene forlatt, eller de er forsøkt tilbakeført til skog- eller jordbruksdrift.
Nedenfor Grimma er Muldas elveslette et rikt våtmarksområde med meandere og kroksjøer. Øst for Mulda stiger landet mot de karrige og sandige Dübener Heide og Dahlener Heide.
Erzgebirgforlandet
Sør for Leipziger Tieflandsbucht stiger landskapet mot Erzgebirgsvorland, som er et platå på 300–350 meter over havet. Området ligger mellom Zwickau i vest og Flöha i øst. Platået gjennomskæres av dalførene til Zwickauer og Freiberger Mulde, Flöha og Zschopau, mange steder med bratte, skogkledde dalsider. Platået er dekt med løssleire og er for en stor del oppdyrket, og har et heller ensformig preg.
Erzgebirge
Erzgebirge er den sørligste og mest fjellrike delen av Sachsen. Erzgebirge stiger i vest fra Vogtland uten noen skarp grense, og faller i nordøst like udramatisk mot Elbedalsonen. Området framstår som en høyslette med til dels dypt nedskårne elvedaler. Høgeste punkt i Erzgebirge – og i hele Sachsen – er Fichtelberg på grensa til Tsjekkia (1215 moh.)
Erzgebirge er et resultat av platebevegelser som fant sted i tertiær for rundt 30 millioner år siden, da hele området ble hevet mer enn 1000 meter og skråstilt mot nordvest. Gjennom de siste 1–2 millioner årene har elvene som renner mot nord over dette skråstilte platået, skåret seg dypt ned i underlaget. Særlig markert er Flöhadalen, som deler Erzgebirge i en østlig og en vestlig del. Virkelig fjellkjedepreg har området der erosjonen har etterlatt kun smale høyderygger mellom nabodaler.
Dalsidene er skogkledd, mens platået for det meste er oppdyrket til åker eller beite, særlig i øst.
Vogtland
Vogtland på grensa mot Thüringen og Bayern er – som Erzgebirge – et platå som er hevet mest i sør og danner en slak helling mot nord. Weisse Elster, Trieb og Göltzsch har erodert djupe daler i platået. Den naturlige blandingsskogen er i nyere tid erstattet med gran. I grensetraktene mot Thüringen kjennetegnes landskapet av rask veksling mellom skog og åpent land.
Niederlausitz
Landskapsbildet i Niederlausitz er lite markant. Høgdedrag av hardere bergarter, som Schwarze Berg (413 m) og Hutberg (293 m) stikker opp over de flate omgivelsene. Jorda er utvasket og lite fruktbar, og skogbildet domineres av furu. Den sterke utnyttelsen av brunkulleiene har endret områdets karakter betraktelig, særlig omkring Hoyerswerda.
Oberlausitz
Oberlausitz byr på et svært vekslende landskapsbilde. Berggrunnen er overveiende granitt, som har gitt opphav til vidt bølgende høydedrag mellom Dresden, Görlitz og Zittau. Selv de høyeste toppene – Faltenberg på 587 m og Czorneboh på 554 m – er preget av rolige overflateformer. Det moderate relieffet og fraværet av dype daler har bidratt til en sterk jordbruksmessig utnyttelse, og granskog av noe omfang finnes bare i vest og på bergryggene i det indre av området. Den eldre berggrunnen er gjennomsatt av basaltkjegler som står opp som enkeltstående høgdedrag (Burgberg Stolpen, Löbauer Berg og Landeskrone Görlitz). På den mer næringsrike jorda her vokser lauvskog.
Elbedalsonen
Den mest særpregede delen av Elbedalen, og et av Sachsens vakreste landskap, er Elbesandsteinsbergene (Elbsandsteingebirge) mellom Pirna og grensa mot Tsjekkia – også kalt «Sachsens Sveits» (Sächsische Schweiz). Her har Elben med sideelver arbeidet seg ned i løsere sandsteinslag overlagret av mer motstandsdyktige lag, og på den måten etterlatt et labyrintisk byggverk av mer enn hundre meter høye, loddrette sandsteinsvegger over et område på flere hundre kvadratkilometer.
Vegetasjonen i Elbesandsteinsbergene er like omskiftelig som landskapet. Varmekrevende bestand av vintereik kjennetegner områdene nærmest Elben. Oppe på de gjenstående partiene av den gamle overflaten byr den porøse sandsteinen på halvørkenaktige vekstvilkår med furuskog. I de høyereliggende østlige områdene finnes bøkeblandingsskog.
Administrativ inndeling
Fristaten Sachsen er et av de få forbundslandene som har en mangehundreårig historie som suveren stat. I 1952 ble staten Sachsen oppløst av myndighetene i DDR og erstattet av de tre distriktene Bezirk Leipzig, Bezirk Karl-Marx-Stadt (Chemnitz) og Bezirk Dresden. Deler av Thüringen (omkring Altenburg), Sachsen-Anhalt (vest og nord for Leipzig) og Brandenburg (mellom Torgau og Görlitz) ble lagt til disse distriktene, og dette ble også videreført etter Tysklands samling med virkning fra 1. januar 1991, under betegnelsen Direktionsbezirk, en forvaltningsorganisasjon lik de vesttyske Regieringsbezirke og på et nivå over Landkreise (fylkene). Etter den siste forvaltningsreformen av 28. januar 2008 føres også de tre regionene videre.
Ved Tysklands gjenforening og nyordningen av forvaltningen i 1990, ble fristaten gjenopprettet ved en sammenføyning av distriktene Leipzig, Chemnitz og Dresden. Området omkring Altenburg ble igjen overført til Thüringen, mens områder omkring Hoyerswerda og Weisswasser ble lagt til Sachsen. Landshovedstad ble Dresden. Her ligger parlament og regjeringskontorer såvel som de fleste av landets viktige administrative organer.
Etter 1990 har Sachsen gjennomgått to større administrative omstruktureringer. Under kretsreformene i 1994 og 1996 ble 48 kretser erstattet av 22 nye kretser (Landkreise), og antallet kretsfrie byer ble økt fra 6 til 7. Under kretsreformen i 2008 ble deretter 22 kretser gjennom sammenslåinger redusert til 10 kretser, og antallet kretsfrie byer redusert fra 7 til 3.
Byer og forsamlinger
Sachsen består per 1. september 2010 av til sammen 485 politisk selvstendige byer og forsamlinger (Gemeinden). Disse fordeler seg som følger: 178 byer, herav 3 kretsfrie byer og 50 store kretsbyer (Große Kreisstädte), og 125 mindre byer, og 307 øvrige kretstilhørige forsamlinger. Interkommunalt samarbeid er utbredt: Mange byer og forsamlinger har opprettet felles administrasjoner i form av forvaltningsfellesskap og forvaltningsforbund.
Politikk
Sachsen er en forholdsvis konservativ delstat. CDU er absolutt største parti, sist ved valget i 2014. Landdagen er Sachsens parlament og har 124 seter. Sachsen har 4 stemmer i Forbundsrådet.
Regjering
Siden 13. desember 2017 er Michael Kretschmer statsminister i Sachsen. Han leder en koalisjonsregjering av CDU og SPD.
Historikk
I Sachsen utviklet det seg allerede i middelalderen en stor, alternativ næringsvei til det vanlige selvforsyningsjordbruket. De rike malmforekostene i Erzgebirge har fra 1100-tallet og langt opp mot vår egen tid vært en grunnpilar i Sachsens næringsliv. Som en følge av gruvedriften oppsto ulike handverk og handel, og på 1400-tallet var Leipzig blitt et handelssentrum av europeisk rang. I perioder med nedgang i bergverkene falt befolkningen tilbake på ulike former for spesialiserte handverk, og den dag i dag sysselsetter leketøysproduksjon, kniplingsbroderi, veving og instrumentbygging et betydelig antall i småbedrifter eller som hjemmeproduksjon.
1800-tallet brakte industrialisering i stor stil til Sachsen. Tekstil- og maskinindustri, seinere finmekanikk, elektroindustri og – for Dresdens vedkommende – grafisk industri fikk et slikt oppsving at Sachsen før andre verdenskrig var en førende industriregion i Tyskland med stor innovasjonsgrad. I Sachsen så speilreflekskameraet,reiseskrivemaskinen og det første moderne kondomet dagens lys.
I DDR-perioden endret industrimønsteret seg lite. Sachsen sto for hele 40 prosent av industriproduksjonen i Øst-Tyskland, og hovedvekten lå på tekstilindustri, bilproduksjon (Trabant) og annen mekanisk industri. Før Berlinmurens fall og Tysklands gjenforening («die Wende») var over halvparten av de yrkesaktive sysselsatt i industrien.
Omstilling etter 1990
Etter Tysklands samling ble det raskt klart at store deler av den saksiske industrien var lite konkurransedyktig. Mange virksomheter hadde vært nesten utelukkende rettet mot det sovjetiske og østeuropeiske markedet, og da dette falt sammen, fikk mange bedrifter store problemer. I perioden 1989 til 2004 falt tallet på industriarbeidsplasser fra 1,5 millioner til 550 000. Samtidig falt sysselsettingen i jordbruket kraftig, og selv om det er skapt 100 000 nye arbeidsplasser i tjenestesektoren, har Sachsen i årene etter gjenforeningen tapt nesten 1 million arbeidsplasser.
Sachsen har hatt en viss suksess med å trekke til seg store internasjonale selskaper i senere år. Volkswagen har overtatt bilproduksjonen i Zwickau, og har åpnet sin «glassfabrikk» i Dresden. I Eilenburg har det finsk-svenske skogindustriselskapet Stora Enso reist en av Europas største og mest moderne papirfabrikker (Sachsen Mill). Svenske Vattenfall har kjøpt seg tungt inn i energiproduksjonen og driver flere moderne varmekraftverk øst i landet. Som et eksempel på nyetablering i tjenestesektoren kan nevnes postordrefirmaet Quelles gigantanlegg for pakking og vareforsendelse i Leipzig.
I forhold til de andre nye statene i det tidligere Øst-Tyskland innehar Sachsen fortsatt en ledende stilling, og den årlige veksten i Sachsens andel av bruttonasjonalproduktet har siden 1991 ligget på nærmere 5 prosent.